Unitatea școlară: Scoala gimnazială Nalbant, județ Tulcea

Data: 23.02.2021

 Profesor:Varabiev Flavia-Daniela

 Clasa: a VIII-a

 Disciplina: Informatică și TIC

 Locul de desfăşurare: Laboratorul de informatică

 PROIECT DIDACTIC

Unitatea de învăţare: Pagini web

Titlul lecției: Activitate practică-realizarea unui site web din aplicațiile google classroom

Tipul lecției: fixarea și consolidarea noțiunilor teoretice prin aplicații practice

Durata lecției: 50 min

**Competențe generale**:

1. Utilizarea responsabilă și eficientă a tehnologiei informației și a comunicațiilor
2. Elaborarea creativă de miniproiecte care vizează aspecte sociale, culturale și personale, respectându-se creditarea informației și drepturile de autor

**Competențe specifice**:

1.Utilizarea unui editor dedicat pentru realizarea unor pagini web

2. Elaborarea de pagini web conform unor specificații date

**Obiective operationale**-la sfârșitul orei elevii vor fi capabili să

O1 să realizeze un site web din aplicațiile google, pe o temă dată:

O2 să acceseze pagini web pentru a aduna informațiile necesare realizării site-lui

O3 să încarce pagina web realizată pe server

**Strategii didactice:**

**Metode de învățământ – evaluare computerizată, învățarea asistată de calculator**

**Procedee de instruire –conversația și exerciții de consolidare**

**Forme de organizare a activității instructive-pe grupe,individuală**

**Forme de dirijare a activității-dirijată de profesor și prin materiale didactice(youtube)**

**Resurse materiale-calculatoare, net, proiect didactic, videoproiector**

**Material bibliografic de specialitate-Doru Popescu Anastasiu, Mircea Bălan Tehnologia Informației și a comunicațiilor, manual pentru gimnaziu,Editura L&S Info-mat 2008**

**-Manuel Șerban, Manuela Cerchez: Informatică pentru gimnaziu, Editura Polirom 2002**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.crt. | Momentul lecției | Timp-min. | Obiective operaționale | Activitate profesor | Activitate elev | Resurse  | Evaluare |
| 1 | Moment organizatoric | 2  |  | -prezența -pregătirea pentru ore | -pornesc calculatoarele | -calculatoare |  |
| 2 | Captarea atenției și enunțarea obiectivelor | 3 |  | -enunță obiectivele lecției | -rețin obiectivele |  |  |
| 3 | Actualizarea cunoștințelor dobândite anterior | 5 |  | Pentru actualizarea cunoștințelor profesorul propune un exercițiu pe aplicația learningapps și le trimite elevilor un link unde îl vor rezolva.<https://learningapps.org/view11779000-Elementele> unui document HTML | -rezolvă exercițiu | -calculatoare -aplicația learningapps |  |
| 4 | Comunicarea de noi cunoștințe dirijarea învățării. Asigurarea retenției și a transferului.Asigurarea feed-back-ului | 30 | O1O2 | Pentru realizarea unui site web folosind aplicația google drive, profesorul propune vizionarea unui videoclip de pe youtube.https://www.youtube.com/watch?v=wC5NI-Qyoqw Elevii vor lucra în trei echipe, pe același site deschis de profesor , intitulat Comuna Nalbant, județul Tulcea. Elevii au acces la site pe baza adresei de mail.Prima echipa va lucra la pagina -Școala .A doua echipa va lucra la Situri arheologice.A treia echipă va lucra la pagina Personalități culturale. Profesorul va îndruma elevii să realizeze pagina de web folosind informații de pe net sau informații adunate în perioada de documentarece a fost anterioară redactării site-ului web. | -elevii urmăresc videoclipul cu atențiePrima echipa va lucra la pagina-Școala .A doua echipa va lucra la Situri arheologice.A treia echipă va lucra la pagina Personalități culturale. | videoproiectorul | Evaluare cu scop formativ și reglator |
| 5 | Fixarea cunoștințelor și a deprinderilor | 5 | O3 | Profesorul explică modul de încărcare a site-ului pe server.https://sites.google.com/view/comunanalbant/pagina-de-pornire | Elevii fac public site-ul web. |  |  |
| 6 | Evaluare | 5 |  | Profesorul apreciază editarea paginii web și notează elevii. |  |  |  |